都城騎士喺英國本土有多間巴士公司買，亦有啲賣咗去愛爾蘭。荷蘭嘅巴士生產商bova曾經買入多架左軑版都城騎士，然後將佢哋轉售歐洲大陸，包括荷蘭同埋德國。另外都城嘉慕威曼喺1988年運咗4架樣辦車去香港，九龍巴士同埋中華巴士各自接收兩架，九巴嗰兩架同埋中巴第一架有冷氣，而中巴第二架就冇冷氣，但四架車都只係行咗幾年就退役。